Diari Oficial de la Generalitat Valenciana


Sumari del DOGV 6959, del 06-02-2013 (2013/1100)

RESOLUCIÓ de 31 de gener de 2013, de la directora general del Secretariat del Consell i Relacions amb les Corts, per la qual es disposa la publicació de l'acord de pròrroga del conveni marc de col·laboració, subscrit el 19 de maig de 2009, entre el Ministeri d'Agricultura, Alimentació i Medi Ambient i la Generalitat, en matèria d'estadística.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6959

Data del DOGV
:   06-02-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/1100


Data del document
:   31-01-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 31 de gener de 2013, de la directora general del Secretariat del Consell i Relacions amb les Corts, per la qual es disposa la publicació de l'acord de pròrroga del conveni marc de col·laboració, subscrit el 19 de maig de 2009, entre el Ministeri d'Agricultura, Alimentació i Medi Ambient i la Generalitat, en matèria d'estadística. [2013/1100]  
El Ministeri d'Agricultura, Alimentació i Medi Ambient i la Generalitat han subscrit, després de la tramitació prèvia reglamentària, el 19 de desembre de 2012, l'acord de pròrroga del conveni marc de col·laboració, subscrit el 19 de maig de 2009, en matèria d'estadística.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat acord, que ha quedat inscrit en el Registre de Convenis de la Generalitat amb el número 0088/2013, i que figura com a annex d'esta resolució.  
  
  
València, 31 de gener de 2013.- La directora general del Secretariat del Consell i Relacions amb les Corts: Marta Martí Arador.  
  
  
Acord de pròrroga del conveni marc de col·laboració entre el Ministeri d'Agricultura, Alimentació i Medi Ambient, i la Generalitat Valenciana, a través de la Conselleria de Presidència i Agricultura, Pesca, Alimentació i Aigua, en matèria d'estadística  
  
Madrid, 19 de desembre de 2012  
  
Reunits  
D'una part, Jaime Haddad Sánchez de Cueto, subsecretari d'Agricultura, Alimentació i Medi Ambient, en virtut del Reial Decret 2024/2011, de 30 de desembre, pel qual es disposa el seu nomenament, en nom i representació de l'esmentat departament, d'acord amb les atribucions delegades en l'Orde AAA/838/2012, de 20 d'abril (Boletín Oficial del Estado de 24 d'abril), sobre delegació de competències del Ministeri d'Agricultura, Alimentació i Medi Ambient, modificada per l'Orde AAA/1402/2012, de 19 de juny (Boletín Oficial del Estado de 28 de juny).  
D'una altra part, José Ciscar Bolufer, vicepresident del Consell i conseller de Presidència i Agricultura, Pesca, Alimentació i Aigua de la Generalitat, en virtut Decret 20/2012, de 7 de desembre, del president de la Generalitat, pel qual es disposa el seu nomenament, i fent ús de les atribucions que li han sigut conferides per acord del Consell de data de 7 de desembre de 2012.  
Les parts es reconeixen, en la qualitat amb què cada una intervé, competència per a la subscripció d'este acord i, a este efecte,   
  
Exposen  
Primer. Amb data 19 de maig de 2009 es va firmar un conveni marc de col·laboració entre el Ministeri de Medi Ambient, i Medi Rural i Marí (actualment Ministeri d'Agricultura, Alimentació i Medi Ambient), i la Generalitat, a través de la Conselleria d'Agricultura, Pesca i Alimentació (actualment Conselleria de Presidència i Agricultura, Pesca, Alimentació i Aigua), en matèria estadística, a fi d'establir connexions entre els servicis estatals i autonòmics i idear les tècniques que compatibilitzen i facen possible el màxim aprofitament de les operacions estadístiques en matèries d'agricultura, ramaderia, pesca i alimentació acordades per ambdós instàncies.  
Segon. En el marc de l'esmentat conveni s'han desenrotllat, per mitjà de la subscripció dels corresponents convenis específics, accions conjuntes en matèria d'estadística agrària, ramadera i alimentària, per a dur a terme, durant el període establit, les funcions necessàries en la recollida d'informació en explotacions agràries, establiments, empreses industrials i mercats de productes agraris; així com la gravació i validació d'estos, en l'àmbit territorial de la Comunitat Autònoma, per a l'execució del Programa d'Estadístiques.  
Tercer. La duració del mencionat conveni marc es va establir, d'acord amb el que establix la clàusula sexta, fins al 31 de desembre de 2012, i se'n va preveure la possibilitat de pròrroga per acord exprés de les parts, sempre que es formalitze amb anterioritat a la data de venciment.  
Quart. A fi de continuar durant l'any 2013 les accions conjuntes en matèria d'estadística, ambdós administracions acorden formalitzar la pròrroga del conveni marc de col·laboració firmat el 19 de maig de 2009, que es regirà per la següent   
  
Clàusula  
  
Única. Pròrroga  
S'acorda prorrogar la duració del conveni marc de col·laboració en matèria estadística, subscrit amb data 19 de maig de 2009 entre el Ministeri d'Agricultura, Alimentació i Medi Ambient (abans Ministeri de Medi Ambient, i Medi Rural i Marí), i la Generalitat Valenciana, a través de la Conselleria de Presidència i Agricultura, Pesca, Alimentació i Aigua (abans Conselleria d'Agricultura, Pesca i Alimentació), fins al 31 de desembre de 2013.  
  
El ministre d'Agricultura, Alimentació i Medi Ambient, p. d. (Orde AAA/838/2012 de 20.04.2012), modificada per Orde AAA/1402/2012, de 19.06.2012), el subsecretari: Jaime Haddad Sánchez de Cueto.  
  
El vicepresident del Consell i conseller de Presidència i Agricultura, Pesca, Alimentació i Aigua: José Ciscar Bolufer.